**KONZORCIUMI EGYÜTTMŰKÖDÉSI MEGÁLLAPODÁS**

**Támogatott tevékenység (projekt) megvalósítására**

1. **Preambulum**

A jelen megállapodással létrejövő Konzorcium (a továbbiakban: **Konzorcium**) tagjai vagy tagjainak egy része – meghatalmazott képviselőjük útján - a Versenyképes Járások Program keretében 4034977055 azonosító számon regisztrált fejlesztési igényt nyújtott be/nyújtottak be, amely tekintetében a Közigazgatási és Területfejlesztési Minisztérium (a továbbiakban: **Támogató**) a főispán útján tájékoztatta a Konzorcium meghatalmazott képviselőjét arról, hogy egyedi támogatási igényt (a továbbiakban: **Támogatási igény**) nyújthatnak be a regisztrált fejlesztési igény – vagy annak Támogató által engedélyezett módosítása – szerinti tevékenységek megvalósítása érdekében.

1. **Értelmező rendelkezések**
   1. Jelen megállapodás értelmében
      1. *Kedvezményezett*: a támogatott tevékenység általa vállalt részét megvalósító konzorciumi tag, amely a Támogatótól közvetlenül megkapja a támogatási összeg egy részét és felel annak megfelelő felhasználásáért;
      2. *Konzorciumvezető*: a Konzorcium azon tagja, amely a támogatott tevékenység megvalósítása, mint cél érdekében koordinálja a Konzorcium működését, összehangolja a tagok tevékenységét és ellátja az ügyviteli feladatokat, függetlenül attól, hogy Kedvezményezettnek minősül-e vagy sem;
      3. *Tag*: a Konzorciumvezető, a Kedvezményezett, valamint az a települési önkormányzat, amely közvetlenül nem vesz részt a támogatott tevékenység megvalósításában, nem részesül közvetlenül a támogatási összegből sem, azonban a támogatott tevékenység megvalósítását lehetőségeihez mérten minden módon elősegíti és támogatja.
2. **Szerződő felek**
   1. A létrejövő Konzorcium tagjai (a továbbiakban önállóan: **Tag**, egyedileg: **Tag sorszámmal jelölve**, együttesen: **Tagok**) az alábbi települési önkormányzatok *(kérjük, hogy valamennyi Tag kerüljön feltüntetésre)*:

|  |  |
| --- | --- |
| **Önkormányzat neve**: | **Várpalota Város Önkormányzata** |
| Székhely: | 8100 Várpalota, Gárdonyi Géza u. 39. |
| Törzskönyvi azonosító szám (PIR): | 734125 |
| Adószám: | 15734123-2-19 |
| Aláírásra jogosult képviselője: | Campanari-Talabér Márta polgármester |
| (a továbbiakban: **Tag 1**) | |

|  |  |
| --- | --- |
| **Önkormányzat neve**: | **Berhida Város Önkormányzata** |
| Székhely: | 8181 Berhida, Veszprémi út 1-3. |
| Törzskönyvi azonosító szám (PIR): | 734147 |
| Adószám: | 15734147-2-19 |
| Aláírásra jogosult képviselője: | Pergő Margit Cecília polgármester |
| (a továbbiakban: **Tag 2**) | |

|  |  |
| --- | --- |
| **Önkormányzat neve**: | **Pétfürdő Nagyközség Önkormányzata** |
| Székhely: | 8105 Pétfürdő, Berhidai út 6. |
| Törzskönyvi azonosító szám (PIR): | 736163 |
| Adószám: | 15736163-2-19 |
| Aláírásra jogosult képviselője: | Béni Norbert polgármester |
| (a továbbiakban: **Tag 3**) | |

|  |  |
| --- | --- |
| **Önkormányzat neve:** | **Ősi Község Önkormányzata** |
| Székhely: | 8161 Ősi, Kossuth Lajos u. 40. |
| Törzskönyvi azonosító szám (PIR): | 734136 |
| Adószám: | 15734130-1-19 |
| Aláírásra jogosult képviselője: | Nánási Boglárka polgármester |
| (a továbbiakban: **Tag 4**) | |

|  |  |
| --- | --- |
| **Önkormányzat neve:** | **Vilonya Község Önkormányzata** |
| Székhely: | 8194 Vilonya, Kossuth u. 18. |
| Törzskönyvi azonosító szám (PIR): | 431484 |
| Adószám: | 15431480-1-19 |
| Aláírásra jogosult képviselője: | Fésüs Sándor polgármester |
| (a továbbiakban: **Tag 5**) | |

|  |  |
| --- | --- |
| **Önkormányzat neve:** | **Öskü Község Önkormányzata** |
| Székhely: | 8191 Öskü, Szabadság tér 1. |
| Törzskönyvi azonosító szám (PIR): | 734071 |
| Adószám: | 15734075-2-19 |
| Aláírásra jogosult képviselője: | Siki József polgármester |
| (a továbbiakban: **Tag 6**) | |

|  |  |
| --- | --- |
| **Önkormányzat neve:** | **Jásd Község Önkormányzata** |
| **Székhely:** | 8424 Jásd, Dózsa Gy. u. 1. |
| **Törzskönyvi azonosító szám (PIR):** | 431714 |
| **Adószám:** | 15431710-2-19 |
| **Aláírásra jogosult képviselője:** | Győry Tünde polgármester |
| (a továbbiakban: **Tag 7**) | |

|  |  |
| --- | --- |
| **Önkormányzat neve:** | **Tés Község Önkormányzata** |
| Székhely: | 8109 Tés, Szabadság tér 1. |
| Törzskönyvi azonosító szám (PIR): | 429180 |
| Adószám: | 15429180-2-19 |
| Aláírásra jogosult képviselője: | Fodor-Bödös István János polgármester |
| (a továbbiakban: **Tag 8**) | |

* 1. A Támogatási igény támogatása esetén a támogatói okirat (a továbbiakban: **Támogatói okirat**) mindenkor hatályos szövege szerinti támogatott tevékenység (a továbbiakban: **Projekt**) megvalósítására a Konzorcium tagjai az alábbi konzorciumi együttműködési megállapodást (a továbbiakban: **Megállapodás**) kötik.

1. **A Megállapodás tárgya**

Jelen Megállapodás aláírásával a Tagok kötelezettséget vállalnak arra, hogy a Projektet a Támogatói okiratban – ideértve annak mellékleteit is – foglaltak szerint megvalósítják, a megvalósított fejlesztést – amennyiben azzal kapcsolatban fenntartási időszak került kikötésre - legalább a Támogatói okiratban meghatározott ideig üzemeltetik, fenntartják és ennek, mint közös céljuknak érdekében jelen Megállapodás szerint együttműködnek.

1. **A Konzorciumvezető feladatai**
   1. A Tagok maguk közül a 2025. június 03–án kelt „Konzorciumi szándéknyilatkozat fejlesztési igény benyújtásához” vagy „Konzorciumi együttműködési megállapodás fejlesztési/támogatási igény benyújtására” elnevezésű dokumentum alapján a Várpalota Város Önkormányzatát (Tag 1) választották a Konzorcium vezetőjévé (a továbbiakban: **Konzorciumvezető**).
   2. A Konzorciumvezető személyét a Tagok jelen Megállapodással megerősítik.
   3. A Tagok a jelen Megállapodás aláírásával a Polgári Törvénykönyvről szóló 2013. évi V. törvény (a továbbiakban: **Ptk.**) 6:11. §-a és 6:15. §-a alapján meghatalmazzák a Konzorciumvezetőt, hogy a Konzorcium tagjait a Támogató felé képviselje, ideértve különösen, hogy nevükben és helyettük a Támogatónak benyújtandó dokumentumokat benyújtsa, illetve a Támogató által kért adatszolgáltatásokat teljesítse.
   4. A Tagok által a Konzorciumvezető útján benyújtandó dokumentumokat – azok tartalmától függően – a Tagok kötelesek megfelelően aláírni, illetve a jogszabályban meghatározott esetekben záradékolni és azokat olyan határidőben továbbítani a Konzorciumvezető részére, hogy a dokumentumot a Támogató jogszabályban vagy a Támogatói okiratban meghatározott határidőben megkapja oly módon, hogy annak benyújtására munkanapon, munkaidőben sor kerülhessen.
   5. A Konzorciumvezető a nyilatkozatokat, szerződéseket, egyéb dokumentumokat jogszabályban vagy a Támogatói okiratban meghatározott időpontig köteles a Tagok adatszolgáltatása alapján a monitoring és információs rendszerben rögzíteni, illetve a szükséges dokumentumokat csatolni, azok a Konzorciumvezető általi benyújtással kerülnek a Támogató részére megküldésre. A dokumentumok benyújtása előtt a Konzorciumvezető biztosítja, hogy – amennyiben azt nem a Tagok küldték meg részére - a Tagok a dokumentum tartalmát megfelelő időben megismerhessék.
   6. A Konzorciumvezető kötelezi magát arra, hogy a Támogatónak, és a Projekt megvalósításának ellenőrzésére jogszabály és/vagy a Támogatói okirat alapján jogosult szervezeteknek a Támogatói okirattal, illetve a Projekt megvalósításával kapcsolatos bármilyen közléséről a Tagokat haladéktalanul tájékoztatja.
   7. Az ügyviteli feladatok ellátása, valamint a részére megküldött dokumentumok, adatszolgáltatások Támogató felé történő megküldése, illetve ezek rögzítése a monitoring és információs rendszerben – ideértve szükség szerint az adatszolgáltatásoknak a projektdokumentumokban történő átvezetését is – a Konzorciumvezető kötelezettsége, amelyek elmulasztásából eredő károkért a Támogató és a többi Tag irányába a Konzorciumvezető tartozik felelősséggel. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.
2. **A Tagok feladatai**
   1. A Tagok megállapodnak, hogy a Támogatói okirat kiadásához, módosításához szükséges, illetve az előrehaladási jelentéstételi, továbbá a beszámolási kötelezettséggel összefüggő, a Támogató által kért dokumentumok előkészítése, valamint adatok szolgáltatása, tájékoztatás megadása során folyamatosan együttműködnek, a szükséges adatokat, tájékoztatást, dokumentumokat – kijelölt kapcsolattartóik útján – soron kívül a Konzorciumvezető rendelkezésére bocsátják.
   2. A Tagok a Projekt megvalósítása során kötelesek együttműködni, egymásnak a jelen Megállapodásban vállalt, illetve a Támogatói okiratban előírt kötelezettségeinek teljesítését elősegíteni, a teljesítéshez szükséges információt megadni, jognyilatkozatokat, hozzájárulásokat (így különösen is a tulajdonosi hozzájárulást) -amennyiben annak jogszabályi feltételei fennállnak – soron kívül megtenni, illetve kiadni.
   3. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt, aki erről tájékoztatja a többi Tagot.
3. **A Kedvezményezettek feladatai**
   1. Amennyiben az államháztartásról szóló 2011. évi CXCV. törvény (a továbbiakban: **Áht.**) 48/A. § (2) bekezdése értelmében a támogatási igény alapján nyújtott támogatás esetén a Támogatói okiratban meghatározott valamely feltétel eltér a Támogatási igénytől, a támogatási jogviszony létrejöttéhez valamennyi, az eltéréssel érintett Kedvezményezett – Konzorciumvezető útján benyújtott - elfogadó nyilatkozata is szükséges.
   2. Az Áht. 50/A. §-a, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: **Ávr.**) 84. § (2) bekezdés a) pontja alapján a Támogató által előírt biztosítékokat minden Kedvezményezettnek nyújtania kell.
   3. A Projekt megvalósítása érdekében a Kedvezményezettek az alábbi feladatok (a továbbiakban: **Projekt feladatok**) megvalósítását vállalják, a Támogatói okiratban a Projekt feladatokra vonatkozó szakmai, műszaki tartalommal, illetve költségtervvel összhangban:

|  |  |  |  |
| --- | --- | --- | --- |
|  | Kedvezményezett neve | Projekt feladat megnevezése | a továbbiakban: |
| 1. | Várpalota Város Önkormányzata | Működési költség | Projekt feladat 1 |
| 2. | Várpalota Város Önkormányzata | Projektmenedzsment | Projekt feladat 2 |
| 3. | Berhida Város Önkormányzata | Működési költség | Projekt feladat 3 |
| 4. | Pétfürdő Nagyközség Önkormányzata | Működési költség | Projekt feladat 4 |
| 5. | Ősi Község Önkormányzata | Működési költség | Projekt feladat 5 |
| 6. | Vilonya Község Önkormányzata | Működési költség | Projekt feladat 6 |
| 7. | Öskü Község Önkormányzata | Működési költség | Projekt feladat 7 |
| 8. | Jásd Község Önkormányzata | Működési költség | Projekt feladat 8 |
| 9. | Tés Község Önkormányzata | Működési költség | Projekt feladat 9 |

* 1. Az egyes Projekt feladatok részletes specifikációját és a támogatott tevékenységgel érintett ingatlanok megjelölését a Támogatási igény, illetve a „Támogatási igény részletes szakmai tartalma”, valamint a „Pénzügyi tervek” elnevezésű és a Támogatási igényhez kötelezően benyújtandó, továbbá a Projekt feladat konkrét tartalmára tekintettel a Támogató által benyújtani kért és a monitoring és információs rendszerben rögzített egyéb dokumentumok tartalmazzák.
  2. A Kedvezményezettek önállóan és teljeskörűen felelnek az általuk vállalt Projekt feladatok elvégzéséért.
  3. A Tagok megállapodnak, hogy az egyes Projekt feladatokat az alábbi költségbontásban kívánják megvalósítani:

|  |  |  |  |
| --- | --- | --- | --- |
| Projekt feladat | A Támogatási igényben a Projekt feladatra allokált elszámolható költségkeret (Ft) | | |
| nettó | ÁFA | bruttó |
| Projekt feladat 1 | 16 385 827 | 3 614 173 | 20 000 000 |
| Projekt feladat 2 | 1 500 000 | 0 | 1 500 000 |
| Projekt feladat 3 | 6 299 213 | 1 700 787 | 8 000 000 |
| Projekt feladat 4 | 7 600 000 | 0 | 7 600 000 |
| Projekt feladat 5 | 4 393 953 | 206 047 | 4 600 000 |
| Projekt feladat 6 | 2 860 697 | 639 303 | 3 500 000 |
| Projekt feladat 7 | 4 006 000 | 594 000 | 4 600 000 |
| Projekt feladat 8 | 3 024 886 | 475 114 | 3 500 000 |
| Projekt feladat 9 | 2 923 622 | 276 378 | 3 200 000 |
| **összesen:** | **48 994 198** | **7 505 802** | **56 500 000** |

* 1. A Tagok megállapodnak, hogy a Konzorciumvezető gondoskodik a Projekt projektmenedzsmenti feladatainak ellátásáról, a Projekt megvalósítása körében szükséges közbeszerzési / beszerzési eljárás lefolytatásáról, *(amennyiben szükséges)* a műszaki ellenőr megbízásáról, valamint a tervezéshez/költségvetéshez/kivitelezéshez szükséges egyes egyéb szakértői szolgáltatásokról. Konzorciumvezető jelen Megállapodás aláírásával kijelenti, hogy ezen feladatok ellátásáért nem számol el a 7.6.pont szerinti táblázatban jelzett elszámolható költségen felüli további költséget.
  2. A Tagok a Projekt megvalósításához az alábbiak szerint biztosítanak önrészt, amely mindösszesen a Projekt elszámolható költségének …… %-át képezi, az alábbi megoszlásban *(amennyiben releváns)*:

|  |  |  |  |  |
| --- | --- | --- | --- | --- |
|  | Kedvezményezett neve | önrész formája | önrész összege (Ft) | részesedése a Projekt elszámolható költségéhez képest (%) |
| 1. |  |  |  |  |
| 2. |  |  |  |  |
| 3. |  |  |  |  |

* 1. Amennyiben a Támogató a Projekt megvalósításával kapcsolatban tájékoztatást kér a Konzorciumvezetőtől, a Konzorciumvezető felhívására a Kedvezményezettek kötelesek a Projekt feladataikról a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa.
  2. Minden Kedvezményezett maga felel az általa vállalt Projekt feladatokkal kapcsolatos egyéb, így különösen az adminisztratív, a harmadik személy általi hozzájáruló nyilatkozatokkal összefüggő, illetve az engedélyeztetési kötelezettségek határidőben és megfelelő módon történő teljesítéséért, valamint a Támogató által kért vagy a vonatkozó jogszabályokban, illetve a Támogatói okiratban vagy annak mellékleteiben előírt adatszolgáltatásokért, nyilatkozatokért, tájékoztatásért, ezek, valamint az ezeket tartalmazó dokumentumok Konzorciumvezető részére határidőben történő megküldéséért.
  3. A költségtervet érintő változások bejelentését, valamint az azt alátámasztó dokumentációt a Kedvezményezettet illető támogatási összegre vonatkozóan a Kedvezményezett maga készíti el és továbbítja a Konzorciumvezetőnek, aki – szükség esetén – a projektszintű dokumentumokon átvezeti a változást és benyújtja a Támogatónak, mellékelve a Kedvezményezett által elkészített dokumentációt.
  4. A Kedvezményezettek kötelesek tájékoztatni - a Konzorciumvezető útján - a Támogatót, ha a Projekt feladataik megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja. A tájékoztatás elmulasztásáért a mulasztó Kedvezményezett tartozik felelősséggel.

1. **Beszámolási kötelezettségek teljesítése**
   1. A Kedvezményezettek a Támogatói okiratban foglaltaknak megfelelően az általuk vállalt és megvalósított Projekt feladatok tekintetében önállóan megvalósítást követő részbeszámoló, - amennyiben a Támogatói okiratban ilyen előírásra került - a fenntartási időszakot követően fenntartási beszámoló, valamint záró beszámoló (a megvalósítást követő részbeszámoló, a fenntartási beszámoló és a záró beszámoló a továbbiakban összefoglaló néven: **beszámoló**) készítésére kötelezettek.
   2. A Kedvezményezettek kötelesek az általuk vállalt és megvalósított Projekt feladatokkal kapcsolatos beszámolókat a Támogató által meghatározott formában, tartalommal, az előírt mellékletek csatolásával teljeskörűen elkészíteni és megküldeni a Konzorciumvezetőnek.
   3. A Konzorciumvezető felelőssége a záró beszámoló és a fenntartási beszámoló esetében azok egységes dokumentumba történő szerkesztésére, továbbá a beszámolóval és annak mellékleteivel kapcsolatban annak határidőben a Támogató részére történő benyújtására terjed ki.
   4. Minden Kedvezményezett önállóan és teljeskörűen felel a beszámolóval kapcsolatos kötelezettségei nem megfelelő teljesítésével összefüggő jogkövetkezményekért, ideértve a visszafizetési kötelezettség Támogató általi elrendelését is.
2. **Visszafizetési kötelezettség teljesítése**
   1. Amennyiben a Támogató szabálytalanság vagy a Támogatói okirat megszegése miatt a kifizetett támogatás visszafizetését rendeli el, a Kedvezményezett köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításban foglaltak szerint.
   2. Ha a Kedvezményezett a visszafizetési kötelezettségét a visszafizetési felszólításban meghatározott időpontig nem teljesíti, a Támogató a követelése teljes összegét kizárólag a Kedvezményezettel szemben érvényesítheti, azért a többi Tag nem tartozik helytállással.
3. **Kapcsolattartás**
   1. A Tagok a jelen Megállapodás, valamint a Támogatói okiratban foglaltak teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefonszámáról és elektronikus levélcíméről a Tagok a jelen Megállapodás aláírását követő 5 (öt) munkanapon belül elektronikus úton tájékoztatják a Konzorciumvezetőt.
   2. A Konzorciumvezető a kapcsolattartók nevéről és elérhetőségeiről nyilvántartást vezet, valamint azokról, illetve azok változásairól elektronikus úton haladéktalanul tájékoztatja a Tagokat.
   3. A Tag a kapcsolattartó személyében és elérhetőségeiben bekövetkezett változásról 5 (öt) munkanapon belül elektronikus úton tájékoztatja a Konzorciumvezetőt. A tájékoztatás elmulasztásának jogkövetkezményei a Tagot terhelik.
   4. Az elektronikus úton (e-mail útján) történő kézbesítés esetén a nyilatkozat vagy értesítés akkor válik hatályossá, amikor az a címzett számára hozzáférhetővé válik.
4. **A Konzorcium képviselete**
   1. A Konzorcium képviselete a Támogató felé az 5.3. pontban foglaltak szerint történik.
   2. A Tagok a jelen Megállapodás aláírásával a Ptk. 6:11. §-a és 6:15. §-a alapján meghatalmazzák a Konzorciumvezetőt, hogy a Konzorcium tagjait más, harmadik személyek felé képviselje.
   3. A Konzorciumvezető, valamint a Kedvezményezett az általa vállalt Projekt feladatok megvalósítása körében a Konzorcium nevében jognyilatkozatot nem tehet, kötelezettséget nem vállalhat. A Konzorciumvezető vagy a Tag – az előző pont szerinti meghatalmazása esetén - a Konzorcium tagjai nevében tehet jognyilatkozatot, illetve vállalhat kötelezettséget.
   4. Jogszabály és/vagy a Támogatói okirat alapján ellenőrzésre jogosult szervezetek – ideértve ilyen minőségében a Támogatót is - felé a Tag törvényes képviselője a Tagot önállóan képviseli.
5. **A beszerzett vagy létesített dolgok, egyéb vagyoni értékkel rendelkező jogok tulajdonjoga és az azokkal kapcsolatos kötelezettségek**
   1. A támogatás felhasználásával a Projekt megvalósítása során beszerzett vagy létesített dolgok és egyéb, vagyoni értékkel rendelkező jogok feletti rendelkezés az alábbiak szerint kerül szabályozásra:
   2. Amennyiben a Tagok jelen Megállapodásban vagy egymás között megkötött egyéb megállapodásukban másként nem rendelkeznek, úgy az egyes Tagok által a Projekt megvalósítása keretében létesített vagy beszerzett vagyon, ideértve az ingatlanokat, eszközöket, valamint a beszerzett szolgáltatások eredményeként előállított immateriális javakat is – mint a nemzeti vagyonról szóló 2011. évi CXCVI. törvény alapján a helyi önkormányzat tulajdonát képező nemzeti vagyon –, a létesítést, illetve beszerzést végző Tag tulajdonába kerül.
   3. A Tagok jelen Megállapodás aláírásával vállalják a létesített vagy beszerzett vagyon Támogatói okiratban rögzített határidőig történő fenntartását, karbantartását, üzemeltetését.
   4. Az üzemeltetéssel és a fenntartással, karbantartással kapcsolatos költségek a tulajdonába került vagyon vonatkozásában az érintett Tagot terhelik.
6. **A Megállapodás megszűnése és módosítása**
   1. Jelen Megállapodás a Tagok minden további rendelkezése nélkül is megszűnik, amennyiben a Támogatási igény nem részesül támogatásban.
   2. Jelen Megállapodás a Támogatói okirat elválaszthatatlan részét képezi, és osztja annak jogi sorsát. Ennek értelmében a Támogatói okirat szerinti támogatás Támogató általi visszavonása – amennyiben a Tagok írásban, közös megegyezéssel eltérően nem rendelkeznek – a jelen Megállapodás megszűnését vonja maga után.
   3. Jelen Megállapodás a támogatott tevékenység, azaz a Projekt Ávr. 102/B. § (1) bekezdése szerinti befejezésével, illetve az Ávr. 102/B. § (2) bekezdése szerinti lezárásával és – amennyiben szükséges – a Tagok egymás között történő elszámolásával minden további rendelkezés nélkül is megszűnik.
   4. A Tagok adataiban bekövetkezett változások - így különösen a székhely, a képviseletre jogosult személy, a bankszámlaszám stb. változásai - nem igénylik jelen Megállapodás módosítását. Az adatok változásáról a Tagok haladéktalanul értesítik a Konzorciumvezetőt. A Konzorciumvezető a változásokról haladéktalanul értesíti a Támogatót és a többi Tagot.
   5. Jelen Megállapodást a Tagok közös megegyezéssel, írásban módosíthatják, amelyről a Konzorciumvezető 5 (öt) munkanapon belül tájékoztatja a Támogatót. Jelen Megállapodás Támogató által meghatározott kötelező tartalma csak a Támogató előzetes írásbeli hozzájárulásával módosítható. A hozzájárulást a Támogatói okiratban az Áht., illetve az Ávr. szerinti kedvezményezett általi módosításra irányuló kezdeményezésre előírt szabályok szerint kell kérelmezni a Támogatótól.
   6. A Projekt megvalósítására vonatkozó kötelezettségükre tekintettel a Tagok a rendes felmondás jogát kizárják.
   7. Jelen Megállapodást bármelyik Tag a Támogató előzetes írásbeli hozzájárulásával, írásban, minden Tag részére megküldött rendkívüli felmondással kizárólag akkor mondhatja fel, ha jelen Megállapodásban vállalt kötelezettségeinek teljesítésére ellenőrzési körén kívül eső, a jelen Megállapodás megkötésének időpontjában előre nem látható körülmény miatt nem képes, és nem volt elvárható, hogy a körülményt elkerülje vagy elhárítsa.
7. **A Tagok egyéb megállapodásai[[1]](#footnote-1)**
8. **Jelen Megállapodás hatálya**

Jelen Megállapodás hatályba lépésének napja megegyezik a Tagok közül az utolsóként aláíró Tag aláírásának napjával. A Konzorciumvezető a Megállapodás hatályba lépését követően a Megállapodást haladéktalanul, a polgári perrendtartásról szóló 2016. évi CXXX. törvény 325. § (1) bekezdése szerinti teljes bizonyító erejű magánokiratnak minősülő okirat vagy elektronikus okirat formájában megküldi a Támogató részére.

1. **Záró rendelkezések**
   1. Jelen Megállapodás 13 számozott oldalból áll és 8 darab egymással mindenben szó szerint megegyező eredeti példányban készült. *(elektronikus okirat esetén nem releváns)*
   2. Jelen Megállapodás a Projekt tárgyában kiadott Támogatói okirat elválaszthatatlan részét képezi.
   3. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.
   4. A Tagok képviseletében aláíró személyek kijelentik és aláírási címpéldányaikkal igazolják, hogy a jelen Megállapodás 3. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. A Tagok képviseletében aláíró személyek kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek és harmadik személyeknek semminemű olyan jogosultsága nincs, amely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.
   5. A Tagok képviseletében aláíró személyek kijelentik, hogy a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben megegyezőt, aláírták.

|  |
| --- |
| **Konzorciumvezető**:  ..............................................  Campanari-Talabér Márta  polgármester  Várpalota Város Önkormányzata  2025. ………………. |
|  |

**Pénzügyi ellenjegyzés**:

……………………………………….

Stranszky Csilla

pénzügyi irodavezető

Várpalota Város Önkormányzata

2025. …………………….

|  |  |
| --- | --- |
| **Konzorciumi Tag 1**:  ..............................................  Pergő Margit Cecília  polgármester  Berhida Város Önkormányzata  2025. …………………….  **Pénzügyi ellenjegyzés**:  ……………………………………….  név  beosztás  Berhida Város Önkormányzata  2025. ……………………. | **Konzorciumi Tag 2:**  ..............................................  Béni Norbert  polgármester  Pétfürdő Nagyközség Önkormányzata  2025. ……………….  **Pénzügyi ellenjegyzés**:  ……………………………………….  név  beosztás  Pétfürdő Nagyközség Önkormányzata  2025. ……………………. |
| **Konzorciumi Tag 3:**  ..............................................  Nánási Boglárka  polgármester  Ősi Község Önkormányzata  2025. …………………….  Pénzügyi ellenjegyzés:  ……………………………………….  név  beosztás  Ősi Község Önkormányzata  2025. ……………………. | **Konzorciumi Tag 4:**  ..............................................  Fésüs Sándor  polgármester  Vilonya Község Önkormányzata  2025. …………………….  Pénzügyi ellenjegyzés:  ……………………………………….  név  beosztás  Vilonya Község Önkormányzata  2025. ……………………. |
| **Konzorciumi Tag 5:**  ..............................................  Siki József  polgármester  Öskü Község Önkormányzata  2025. …………………….  Pénzügyi ellenjegyzés:  ……………………………………….  név  beosztás  Öskü Község Önkormányzata  2025. …………………….  **Konzorciumi Tag 7:**  ..............................................  Fodor-Bödös István János  polgármester  Tés Község Önkormányzata  2025. …………………….  Pénzügyi ellenjegyzés:  ……………………………………….  név  beosztás  Tés Község Önkormányzata  2025. ……………………. | **Konzorciumi Tag 6:**  ..............................................  Győry Tünde  polgármester  Jásd Község Önkormányzata  2025. …………………….  Pénzügyi ellenjegyzés:  ……………………………………….  név  beosztás  Jásd Község Önkormányzata  2025. ……………………. |

1. A tagok a minta-megállapodásban nem szabályozott kérdéseket is rendezhetnek megállapodásukban, ezek azonban nem lehetnek ellentétesek a Támogatói okiratban foglaltakkal. [↑](#footnote-ref-1)