Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

|  |
| --- |
|  |

**Előterjesztés**

|  |  |  |  |
| --- | --- | --- | --- |
| Tárgya: | Versenyképes Járások Program konzorciumi megállapodások tárgyalása | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 19/2025.(III.31.) Kt határozat | | |
| Fontosabb  jogszabályok: | Magyarország helyi önkormányzatairól szóló 2011. évi CLXXXIX. törvény,  az államháztartásról szóló 2011. évi CXCV. törvény,  368/2011. (XII. 31.) Korm. rendelet az államháztartásról szóló törvény végrehajtásáról  2/2025.(II.28.) KTM rendelet a Versenyképes Járások Program végrehajtási rendszeréről | | |
| Előterjesztés  szövege: | 2025. március 6-án megjelent a Versenyképes Járások Program pályázati felhívása.  A program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.  A Programban járásonként 250 millió forint, illetve - ahol megyei jogú város a járás székhelye – 500 millió forint fejlesztési keret áll rendelkezésre. A rendelkezésre álló keret összege az önkormányzatoknál keletkező Iparűzési adó többlet elvonásából eredő költségvetési forrás.  A Képviselő-testület a fenti számú határozatában döntött a Programban való részvételről.  Várpalota Város Önkormányzata a Versenyképes Járások Program keretében a járás településeivel közösen 5 db támogatási igényt nyújtott be:   1. **A várpalotai járási bölcsődei és óvodai intézmények működésének támogatása**: A projekt célja a várpalotai járásban működő bölcsődék és óvodák fenntartható működésének biztosítása. Ennek keretében a pályázat forrást kíván biztosítani a bérekre és járulékokra, valamint rezsi- és üzemeltetési költségekre. A támogatás lehetővé teszi a zavartalan nevelési év lebonyolítását, a szakmai munka színvonalának fenntartását.   **56.500.000,- Ft**   1. **Járóbeteg ellátás biztosítása és tűmentes oltás 14 év alatti gyermekek részére a várpalotai járásban**: A projekt célja a Várpalotai járás egészségügyi ellátásának megerősítése, egyrészt a járóbeteg szakellátás folyamatos biztosításával, másrészt a 14 év alatti gyermekek számára elérhető, tűmentes oltási technológia bevezetésével. A fejlesztés célja a lakosság egészségügyi biztonságának növelése és az ellátásokhoz való hozzáférés javítása a járás egész területén. A tűmentes módszerek hozzájárulnak a gyermekek oltási élményének javításához, csökkentik a beavatkozással kapcsolatos szorongást.   **51.500.000,- Ft**   1. **Közbiztonság növelése a várpalotai járásban**: A projekt célja a Várpalotai járás közbiztonságának erősítése korszerű, digitális eszközökkel, különös tekintettel a térfigyelő kamerarendszer, a rendszámfelismerő kamerák telepítésére. A járásban összesen 45 kamera és 6 db trafibox kihelyezése a terv.   **84.000.000,- Ft**   1. **Várpalota járási szociális ellátórendszer fejlesztése**: A projekt célja a Várpalota járás szociális ellátórendszerének megerősítése, különösen a várpalotai Térségi Népjóléti Gondozási Központ, a Berhidai Szociális Társulás és a Pétfürdői Gondozási Központ által működtetett intézmények vonatkozásában. A fejlesztés két területet érint: 1. Gépjárművek beszerzése: lehetővé teszik a szociális alapszolgáltatások /pl. házi segítségnyújtás, étkeztetés, családsegítés/ hatékony és biztonságos elérését a járás településein. 2. Intézmények működtetésének támogatása: Az intézményi infrastruktúra fejlesztése, a működéshez szükséges eszközök beszerzése, valamint a szolgáltatások színvonalának fenntartása és javítása.   **31.500.000,- Ft**   1. **Várpalota-Pétfürdő-Berhida-Ősi kerékpárút tervezés**: A projekt célja a Várpalota, Pétfürdő, Berhida és Ősi településeket összekötő kerékpárút megtervezése, amely egy hosszú távú, fenntartható közlekedési infrastruktúra-fejlesztés első lépése. A projekt keretében egy új, több települést összekötő kerékpárút nyomvonalának teljes körű megtervezése valósul meg, amely figyelembe veszi a térség topográfiai, közlekedési és környezetvédelmi adottságait.   **26.500.000,- Ft (Ezen célterület nem érinti Vilonya Község Önkormányzatát)**  2025. július 28-án Várpalota Város Önkormányzata kézhez kapta Dr. Navracsics Tibor közigazgatási és területfejlesztési miniszter úr által aláírt értesítő leveleket a támogatási összegekről és a Támogatói okiratok kibocsátásához szükséges dokumentumok köréről. Augusztus 1-én ünnepélyesen átadásra kerültek a támogatói döntésről szóló dokumentumok.  A dokumentumok alapján Vilonya Község Önkormányzata a szociális ellátórendszer fejlesztése célterület vonatkozásában 1.000.000,- Ft támogatásban, a bölcsődei és óvodai intézmények működésének támogatása célterület vonatkozásában 3.500.000,- Ft támogatásban részesül.  A támogató szervezet értesítése alapján a támogatói okirat kiállításához a járás településeinek konzorciumi megállapodást kell kötniük a megvalósításra. Várpalota Város Önkormányzata – mint konzurciumvezető - 2025. augusztus 11-én megküldte célterületekre vonatkozó, az előterjesztés mellékletét képező konzorciumi megállapodás tervezeteket.  Kérem a Tisztelt Képviselő-testületet, hogy az előterjesztés alapján a határozati javaslatot elfogadni szíveskedjenek. | | |
| Mellékletek: | 4034978508, 4034977055, 4034978553, 4034974915 azonosító számú fejlesztési igényekhez kapcsolódó konzorciumi együttműködési megállapodás | | |
| Keltezés: | Vilonya, 2025. augusztus 13. | | |
| Előterjesztő aláírása: | Kardos Sándor  alpolgármester s.k. | | |

**Határozati javaslat:**

**…./2025. (VIII.14.) Kt. határozat**

**Versenyképes Járások Program konzorciumi megállapodások tárgyalása**

Vilonya Község Önkormányzat Képviselő-testülete 2025. augusztus 14-i ülésén **Versenyképes Járások Program konzorciumi megállapodások tárgyalása** tárgyú előterjesztést és az alábbi döntést hozta:

1. Vilonya Község Önkormányzatának Képviselő-testülete a Versenyképes Járások Program keretében benyújtott 4 db támogatási igényben foglaltak megvalósítása érdekében elfogadja az előterjesztés mellékletét képező konzorciumi megállapodásokat az alábbi célterületek vonatkozásában:
2. A várpalotai járási bölcsődei és óvodai intézmények működésének támogatása (4034977055 azonosítószámú fejlesztési igényhez kapcsolódó megállapodás),
3. Járóbeteg ellátás biztosítása és tűmentes oltás 14 év alatti gyermekek részére a várpalotai járásban (4034976915 azonosító számú fejlesztési igényhez kapcsolódó megállapodás),
4. Közbiztonság növelése a várpalotai járásban (4034978508 azonosítószámú fejlesztési igényhez kapcsolódó megállapodás),
5. Várpalota járási szociális ellátórendszer fejlesztése (4034978553 azonosító számú fejlesztési igényhez kapcsolódó megállapodás).
6. Felhatalmazza a polgármestert a jelen határozat mellékletét képező 4 db Konzorciumi Együttműködési Megállapodás aláírására, valamint a támogatott célok megvalósításához szükséges intézkedések és jognyilatkozatok megtételére.

Határidő: azonnal

Felelős: Fésüs Sándor polgármester

dr. Guti László jegyző

Zakor Tünde pénzügyi irodavezető